Държавен вестник, бр. 64, 2012 г., стр. 27

БРОЙ  64	
Д Ъ Р Ж А В Е Н  В Е С Т Н И К 	
СТР.  27  
Доверие в истинността на документите и др.
13.13. Независимо от обстоятелствата никой 
от Агентите не носи отговорност за загуба, 
произтичаща от предаването на данни към 
или от Емитента чрез ненадеждни методи 
за предаване или комуникация, като, но без 
да се ограничават до, факс или електронна 
поща. Емитентът приема, че някои средства 
за комуникация не са надеждни и че Аген­
тите не следва да носят каквато и да е от­
говорност за получаването на указания чрез 
такива ненадеждни средства. Агентите имат 
право да се съобразят със и да се доверят 
на всяко такова уведомление, указание или 
друга комуникация, за която вярват, че е била 
изпратена от надлежна страна. Емитентът 
следва да предприеме всички разумни мер­
ки, за да се увери, че указанията, предадени 
към Агентите съгласно настоящия Договор, 
са пълни и верни. За целите на настоящия 
Договор всички указания следва да се считат 
необоримо за валидни указания на Емитента 
към Агентите.
13.14. Всеки Агент има право да не изпъл­
нява указание, без да носи отговорност за 
това, в случай че е получил противоречиви, 
неясни или двусмислени инструкции.
Други отношения
13.15. Всеки Агент или друго лице, без 
значение дали действа от свое име, или не, 
може да придобие, държи или да се разпо­
режда с която и да е Облигация или ценна 
книга (или с друг правен интерес, свързан с 
нея) на Емитента или друго лице, може да 
сключва или да се интересува от всеки договор 
или сделка с такова лице, както и да действа 
като депозитар, попечител или представител 
на всеки комитет или орган на държателите 
на ценни книги на всяко такова лице, като 
във всеки такъв случай има същите права, 
каквито би имал, в случай че Агентът не е 
Агент, като не е необходимо да дава отчет 
за печалбата си.
14. Промени в Агентите
Назначаване и прекратяване на назначението
14.1. Емитентът може във всеки момент 
да назначава допълнителни Агенти по прех­
върлянето или Платежни агенти и/или да 
прекратява назначението на всеки от Агентите 
по всяко време с предварително писмено одо­
брение на Фискалния агент (такова одобрение 
не следва да бъде неоснователно задържано 
или забавяно), като за тази цел предостави на 
Фискалния агент и на Агента предизвестие 
от най-малко 60 дни, което следва да изтече 
най-малко 30 дни преди или след датата на 
падежа на което и да е плащане по Обли­
гациите. След подписването на което и да е 
официално писмо за назначаване от или от 
името на Емитента или всяко лице, назна­
чено за Агент, това лице следва да се счита 
за страна по настоящия Договор, както ако 
неговото име първоначално е било посочено 
в него, и следва да действа като Агент по 
отношение на Облигациите. 
Отказ от назначение
14.2. Всеки Агент може да се откаже от 
своето назначение по всяко време, като за 
целта предостави на Емитента и Фискалния 
агент предизвестие от най-малко 60 дни, ко­
ето следва да изтича най-малко 30 дни преди 
или след датата на падежа на което и да е 
плащане по Облигациите. 
14.3. В случай че Емитентът не назначи 
правоприемник в срок 60 дни, съответният 
Агент може да избере за свой заместник 
уважавана банка или финансова институция 
с опит в тази сфера. 
Условия относно отказа и прекратяването 
на назначението
14.4. Отказът от назначаване или прекратя­
ването на назначението на Регистратора имат 
действие от назначаването на нов Регистратор. 
14.5. Отказът от назначение или (съгласно 
Уговорка 14.8 („Автоматично прекратяване“) 
прекратяването на назначението на Фискал­
ния агент имат действие от назначаването 
на нов Фискален агент (който следва да бъде 
международно призната банка или компания 
за управление на тръстове).
14.6. Отказът от назначение или прекра­
тяването на назначението на Платежен агент 
влиза в сила, в случай че има най-малко 
един Платежен агент с определен офис в 
страна – членка на ЕС, който не би бил за­
дължен да удържа данък съгласно който и да 
е закон, прилагащ Директива на Съвета на 
ЕС 2003/48/EC. 
Промяна на офиса
14.7. В случай че Агент промени адреса 
на неговия Определен офис в същия град, 
той следва да предостави на Емитента и 
на Фискалния агент уведомление относно 
промяната най-малко 60 дни по-рано, като 
им съобщи новия адрес и датата, от която 
промяната има действие. 
Автоматично прекратяване
14.8. Емитентът може незабавно и без 
предизвестие да прекрати назначението на 
всеки от Агентите, в случай че той стане 
неспособен да функционира, бъде обявен в 
несъстоятелност, подаде молба за обявява­
не в несъстоятелност, извърши възлагане в 
полза на кредиторите си, приеме решение за 
назначаването на синдик, ликвидатор, адми­
нистратор или друго лице с такива функции 
по отношение на цялото или съществена част 
от имуществото си, или признае писмено 
неспособността си да плаща задълженията 
си на падежа им, или спре плащанията, или 
в случай че е прието решение или заповед 
за откриване на производство по несъстоя­
телност, ликвидация или разделяне на Агент, 
синдик, администратор или друго лице с таки­